Георгій Шныркевіч — прафесійны музыкант, імя якога вядома далёка за межамі яго роднага Гомеля. А яшчэ ён педагог, выдатнік адукацыі, які хутка адзначыць залаты юбілей сваёй працоўнай дзейнасці ў Гомельскім абласным палацы творчасці дзяцей і моладзі. Амаль паўстагоддзя развівае Георгій Трафімавіч музычныя таленты юных гамяльчан і навучае іх ігры на розных інструментах, вучыць не проста любіць музыку, а жыць музыкай, як жыве ёй сам.